# **ОБЩИНСКИ СЪВЕТ НА ОБЩИНА ДИМИТРОВГРАД**

 *6400 гр.Димитровград, бул.”Г.С.Раковски” № 15; www.dimitrovgrad.bg*

*Председател – Тел.: 0391/68210; 68212; факс: 0391/66764*

*e-mal: obs@dimitrovgrad.bg*

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

**ОТ ГЕРГАНА КРЪСТЕВА - ПРЕДСЕДАТЕЛ НА ОБЩИНСКИ СЪВЕТ – ДИМИТРОВГРАД**

**ОТНОСНО: Продължаване на процедурата за определяне на съдебни заседатели за Районен съд Димитровград за мандат 2020 – 2024 г. и попълване на списъка на кандидатите до определения от Общото събрание на съдиите от Окръжен съд - Хасково**

УВАЖАЕМИ ОБЩИНСКИ СЪВЕТНИЦИ,

В резултат на проведена от Общински съвет - Димитровград процедура за подбор на съдебни заседатели за Районен съд - Димитровград за мандат 2020 г. – 2024 г. и съгласно Решение № 1364/24.09.2019г., Общински съвет-Димитровград определи 13 /тринадесет/ кандидата за съдебни заседатели в Районен съд – Димитровград, при определени от Общото събрание на съдиите при Окръжен съд-Хасково 25 /двадесет и пет/. Списъкът бе изпратен до Общото събрание на съдиите при Окръжен съд-Хасково на осн. чл.68в от ЗСВ. В резултат на това в Общински съвет – Димитровград постъпи искане от Председателя на Окръжен съд – Хасково с вх. № ОбС-10-340/04.12.2019г. (изх. № 6097/29.11.2019г.), с което ни уведомяват, че в съответствие с чл.68е от Закона за съдебната власт е необходимо попълване на списъка на кандидатите за съдебни заседатели до необходимия брой 25 (двадесет и пет), утвърден в Протокол от 27.03.2019 г. от Общото събрание на съдиите при Окръжен съд – Хасково.

 На основание чл. 68, ал. 1, изречение второ от Закона за съдебната власт, Общински съвет – Димитровград прие Решение № 1267/30.05.2019г., с което бе сформирана Временна комисия с състав:

Председател: 1. Адв. Коста Костов

Секретар: 2. Ива Александрова

Членове: 3. Юлиян Семерджиев

 4. Ангел Георгиев

 5. Валентина Кунева

Предвид проведените на 27.10.2019г. избори за местно самоуправление е конституиран нов състав на общинския съвет, което налага да се внесат промени в състава на избраната с Решение № 1267/30.05.2019г. Временна комисия за провеждане на процедурата по избор на съдебни заседатели, като в състава й се заменят трима от членовете й предвид това, че в настоящия мандат не са общински съветници.

Предвид изложеното и в изпълнение на Протокол от Общото събрание на съдиите при Окръжен съд-Хасково, проведено на 27.03.2019г. следва да се продължи процедурата за подбор на кандидати за съдебни заседатели в Районен съд – Димитровград за мандат 2020-2024г., с цел допълване на списъка с още 12 (дванадесет) кандидата до достигане на определения брой от 25 (двадесет и пет) съдебни заседатели.

На основание чл.21,ал.1, т.1 и т.23 от Закона за местното самоуправление и местната администрация, чл.68, ал.1 от Закона за съдебната власт и чл.8, ал.1 от Наредба № 7 от 28.09.2017 г. за съдебните заседатели на Висшия съдебен съвет, и във връзка с писмо с вх. № ОбС-10-340/04.12.2019г. (изх. № 6097/29.11.2019г.) от Окръжен съд – Хасково, предлагам следния проект на

РЕШЕНИЕ:

1. Общински съвет – Димитровград продължава откритата с Решение № 1267/30.05.2019г.на ОбС-Димитровград. процедура за определяне на съдебни заседатели в Районен съд – Димитровград за мандат 2020-2024г. с оглед допълване на списъка с още 12 (дванадесет) кандидата до достигане на определения от Общото събрание на съдиите от Окръжен срок Хасково брой от 25 (двадесет и пет) съдебни заседатели.
2. ОбС-Димитровград определя правила за провеждане на процедурата за попълване на списъка на кандидатите за съдебни заседатели в Районен съд – Димитровград за мандат 2020 – 2024 г. както следва:

 **1.Изисквания към кандидатите:**

 1. За съдебен заседател може да бъде избран дееспособен български гражданин, който:

1.1. е на възраст от 21 до 68 години;

1.2. има настоящ адрес в община, която попада в рамките на съдебния район на съда, за който кандидатства;

1.3. има завършено най-малко средно образование;

1.4. не е осъждан за умишлено престъпление, независимо от реабилитацията;

1.5. не страда от психически заболявания.

2. Съдебен заседател не може да бъде лице, което:

2.1. е съдебен заседател в друг съд;

2.2. е общински съветник от съдебния район, за който е избран;

2.3. участва в ръководството на политическа партия, коалиция или организация с политически цели;

2.4. работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран.

Съдебните заседатели не могат да бъдат избирани за повече от два последователни мандата към Районен съд - Димитровград

 3. Необходими документи:

3.1. подробна автобиография, подписана от кандидата;

3.2. нотариално заверено копие от диплома за завършено образование;

3.3. медицинско удостоверение, че лицето не страда от психическо заболяване;

3. 4. данни за контакт на две лица, към които общинските съвети да се обръщат за препоръки;

3.5. мотивационно писмо;

3.6. писмено съгласие;

3.7. декларация за липса на обстоятелствата по чл.67, ал.3;

3.8. документ за извършена проверка по реда на [Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия](https://web.apis.bg/p.php?i=244898), ако са родени преди 16 юли 1973 г.

 На основание чл.68, ал.4 от ЗСВ обстоятелството по [чл. 67, ал. 1, т. 4](https://web.apis.bg/p.php?i=268938#p30713852) се установява служебно от комисията.

 4. Необходимите документи по т. 3 за участие в **откритата процедура за попълване на списъка за съдебни заседатели за Районен съд – Димитровград за мандат 2020 – 2024 г.**, сложени в запечатан плик, се подават в срок до **03.01.2020г.** в деловодството на Общински съвет – Димитровград - ет.5, ст.55 в сградата на Общинска администрация Димитровград, бул.”Г.С.Раковски” № 15, всеки работен ден от 8:00 ч. до 17:00 часа, като се завеждат с входящ номер по реда на тяхното постъпване.

 5. На **06.01.2020г. от 16.** в сградата на Общинска администрация, кабинет на общински съвет етаж 5 ст.55 ще се проведе заседание на Комисията за определяне на съдебни заседатели за преценка относно допустимостта на кандидатите по документи и изготвяне на списък на допуснатите до участие кандидати.

 4. На **07.01.2020г.** на основание чл. 68 ал.5 от ЗСвл. списъкът на допуснатите до участие кандидати, заедно с техните автобиографии, мотивационни писма и препоръки и документи по ал. 3, т. 9 се публикуват на интернет страницата на общинския съвет най-малко 14 дни преди датата на изслушването по чл.68а. Най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности.

 5. Дата, час и място на провеждане на публичното изслушване :

 Публичното изслушване на кандидатите за съдебни заседатели ще се проведе на **21.01.2020г**. от 16:00 часа в многофункционална зала „Гросето”, бул. „Г. С. Раковски” № 15, сградата на Общинска администрация Димитровград. Комисията изслушва всеки от допуснатите кандидати в публично заседание, като всеки член на общинския съвет може да задава въпроси.

 Не по-късно от три работни дни преди изслушването юридически лица с нестопанска цел, определени за извършване на общественополезна дейност, могат да представят на общинския съвет становища за кандидата, включващи и въпроси, които да му бъдат поставяни. Анонимни становища и сигнали не се разглеждат.

 Когато изслушването е проведено от комисия, тя съставя доклад за протичането му, който се предоставя на общинския съвет в 7-дневен срок преди гласуването и се публикува на страницата на общинския съвет в интернет заедно с протокола от изслушването.Докладът на комисията следва да бъде предоставен на ОбС-Димитровград до 28.01.2020г.

 Общинските съвети в публично заседание с мнозинство, повече от половината от присъстващите членове определят кандидатите за съдебни заседатели, които предлагат за избиране от общите събрания на окръжните и апелативните съдилища, а Столичният общински съвет – и на общото събрание на апелативния специализиран наказателен съд.

1. Избира нови трима членове на Временната комисия за провеждане на процедура по попълване на списъка на кандидатите за съдебни заседатели за Районен съд – Димитровград за мандат 2020-2024г., сформирана с Решение № 1267/30.05.2019г. на Общински съвет-Димитровград, които да заемат мястото на досегашните - председател Адв. Коста Костов, секретар – Ива Александрова и Ангел Георгиев, член на комисията.

Председател: 1. ………………………………………………..

Секретар: 2. ………………………………………………..

Членове: 3. Юлиян Семерджиев

 4. ………………………………………………..

 5. Валентина Кунева

 Настоящото решение да се счита за неразделна част от Решение № 1267/30.05.2019г. на Общински съвет-Димитровград.

 Предвид дългата процедура по определяне на съдебни заседатели, с оглед спазване на сроковете, предвидени в Закона за съдебната власт , на основание чл. 60 ал.1 от АПК, допуска предварително изпълнение на решението.

**ГЕРГАНА КРЪСТЕВА**

*Председател на Общински съвет*

*Димитровград*